gold prices down rs 1,980 from highs, silver rates continue to plunge
శుభవార్త.. రూ.1,980 పడిపోయిన బంగారం ధర!
బంగారం ధర భారీగా పతనమైంది. తొమ్మిది రోజులుగా పడిపోతూ వచ్చిన పసిడి ధర దాదాపు రూ.2,000 మేర పతనమైంది. ఇటీవల కొత్త గరిష్ట స్థాయిలకు చేరిన బంగారం ధర దిగిరావడం కొనుగోలుదారులకు ఊరట కలిగించే  విషయం.
Samayam Telugu | Updated:
Sep 16, 2019, 01:24PM IST
హైలైట్స్
భారీగా పడిపోయిన బంగారం ధర
వెండి ధరదీ ఇదే దారి
9 రోజుల్లో దాదాపు రూ.2,000 పతనం
వెండి ధరదీ ఇదే.. రూ.4,000కు పైగా కిందకు
బంగారం ధర పడిపోతూ వచ్చింది. ఈ నెల ప్రారంభంలోనే కొత్త గరిష్ట స్థాయిలకు పరుగులు పెట్టిన పసిడి తర్వాత క్రమంగా తగ్గుతూ వచ్చింది. ఏకంగా వరుసగా తొమ్మిది రోజులపాటు బంగారం ధర పడిపోతూ రావడం గమనార్హం. బలహీన అంతర్జాతీయ సంకేతాలు సహా ధరలు బాగా పెరిగిపోవడంతో కొనుగోలుదారుల నుంచి డిమాండ్ తగ్గడం ఇందకు ప్రధాన కారణం.
హైదరాబాద్ మార్కెట్‌లో 10 గ్రాములు బంగారం ధర సెప్టెంబర్ 4న రూ.41,070 ఆల్‌టైమ్ గరిష్ట స్థాయికి చేరుకుంది. అమెరికా-చైనా మధ్య వాణిజ్య ఉద్రిక్తతలు పెరగడం, ప్రపంచ ఆర్థిక మాంద్య పరిస్థితులు వంటి పలు అంశాలు ధరల పెరుగుదలకు కారణంగా నిలిచాయి. అయితే తర్వాత అక్కడి నుంచి పసిడి ధర పడిపోతూనే వచ్చింది.